和景醇從周廷秀乞東坡草蟲
作者：釋德洪
朝代：宋

paragraphs: 周髯迂闊亦自笑，安樂饑寒奈嘲誚。
東坡墨戲偶得之，保藏更作千金調。
自言吾富可埒國，癡病已深那可療。
坡初畫此適然耳，髯以夸人無乃勦。
彭侯滿腹是精神，翰墨行藏兩俱妙。
應嗟玩物非尚德，未欲奪攘投火療。
乞之如易紫香囊，豈弟高風珠自照。
此詩醇釅等佳醖，爲君滿引那辭釂。